جنوبي کوریا‌ده‌گی جمهور رئیس لیک سیلاوی اوز نهایه‌سیگه يیتر اېکن، بیرینچی نتیجه‌لرگه کوره‌ اوز رقیبلریگه نسبتاً کوپ رای آلگن ماان جه‌ې-این سیلاو غلبه‌سینی اعلان قیلدی.
شمالي کوریا بیلن تیل تاپیشیش فکرینی قوللب-قوّتله‌گن ماان جه‌ې-این غلبه‌سی آرتیدن سوزله‌گن نطقیده، همه‌ نینگ جمهور رئیس بولیشینی قید اېتدی.
ماان،
«عدالتلی و اتفاق بیر مملکت یره‌ته‌من. حتا مینی قوللب-قوّتله‌مه‌گنلر نینگ هم جمهور رئیسی بوله‌من» دېدی.
ملي سیلاو کمیسیونی اعلان قیلگن آخرگی معلوماتگه کوره‌ مملکتده رایلر نینگ 48 فایزی سنه‌لدی.
ماان جه‌ې-این حاضرچه، رسمي بولمه‌گن نتیجه‌لرگه کوره‌ رایلر نینگ 39.6 فایزینی آلدی.
اونینگ اېنگ اساسي رقیبی «کوریالیک آزادلیگی» محافظه کار کاندید هانگ جاان-پیا اېسه 26. 3 فایز رای آلگن.
تناون کون بولیب اوتگن جنوبي کوریا‌ده‌گی سیلاوده سیلاوچیلر نینگ 77.2 فایزی اشتراک اېتدی. بو رقم مملکتده‌گی آخرگی 20 ییلده بولیب اوتگن سیلاولرده‌گی اېنگ فعال اشتراکچیلر کورسه‌تکیچی حسابلنه‌دی.
سیلاو نتیجه‌لری نینگ انیقلنیشی آرتیدن ماان جه‌ې-این نینگ بوگون قَسم ایچیب، اوز وظیفه‌سینی باشلشی کوتیلماقده.
ینگی تشکیل اېتیلگن دموکرا‌تیک حزب نینگ 64 یاشده گی رهبری ماان جه‌ې-این، سیلاو کمپاینی چاغیده عملده‌گی جنوبي کوریا رهبریتی نینگ عکسیگه، شمالي کوریا بیلن بولگن مناسبتلرینی آرتتیریش اوچون وعده‌ بیرگن اېدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
